
ПУБЛИЧНА ПОКАНА ЗА ПРОВЕЖДАНЕТО НА  ПРОЦЕДУРА ЗА ИЗБОР НА ИЗПЪЛНИТЕЛ ПО ДОГОВОР ЗА ВЪЗЛАГАНЕ НА ПОРЪЧКА,  ПРИ СЛЕДНИТЕ УСЛОВИЯ:

               1. Предмет на процедурата -  „Застраховка  на сграден фонд и медицинска апаратура.”

           2. Правно и фактическо основание за откриване на процедурата: чл. 101а от ЗОП.

          3. Място и  срок за изпълнение на поръчката:

-   „МБАЛ – Бургас” АД, гр. Бургас;

-  Срок за изпълнение на поръчката – 12 месеца.
           4. Техническа спецификация: 
„Застраховка „Недвижими имоти””:
1. Застраховка „Недвижими имоти” се сключва като се съблюдават минималните застрахователни суми /лимити/на недвижими имоти, собственост на „МБАЛ- Бургас” АД, съгласно Приложение №1,  за следните рискове: 
Индустриален пожар: 


Основно покритие: 
-             покрити рискове: пожар, вкл. последиците от гасенето на пожара; удар от мълния; експлозия или имплозия; удар от летателен апарат, части от него или товара му; 

Допълнителни покрития:

-           природни бедствия (вкл. буря, градушка, проливен дъжд, наводнение, тежест при естествено натрупване на сняг и лед, замръзване, падащи дървета, клони и други външни обекти вследствие буря или градушка);

-         земетресение;

-           счупване на трайно монтирани стъкла (напр. прозорци, врати, парници, оранжерии и т. н.), представляващи част от застрахованото имущество, вследствие застрахователно събитие
2. Застрахователната премия по застраховка „Недвижими имоти”, следва да се определи като се изчислява общо за всички описани в Приложение №1  сгради.
3. Застрахователната премия по застраховката на недвижимото имущество трябва да включва и дължимия данък върху застрахователната премия в /обн. Държ. вестник бр. 86 от 02.11.2010 год., в сила от 01.01.2011г./.

4. Застрахователната премия по застраховка „Недвижими имоти” не трябва да включва отстъпки/бонуси, които да бъдат изискуеми и дължими към застрахователя при настъпване на застрахователно събитие.

5. В случай на прекратяване на необходимостта от застраховка на някоя от сградите застрахователят следва да предложи опция за възстановяване на сумата за платената застрахователна премия от  „МБАЛ – Бургас” АД, пропорционално на застрахователния период и да не се дължат неустойки от страна на застрахования.

6. Срок на застрахователната полица: Застрахователната полица се сключва за срок от 12 /дванадесет/ месеца, с начало 00.00 часа на 01.08.2015г. 

7. Заплащането на застрахователната премия да става по банков път след подписването на застрахователната полица. 
„Застраховка „Медицинска апаратура””:

1. Обхват на застраховката: Осигуряване на  застрахователна защита на имуществените права на Застрахования/Възложителя, при материално увреждане на машини и съоръжения, собственост на застрахования, съгласно Приложение №2, представляващо пряк резултат от всяко внезапно, случайно и непредвидимо събитие,  в резултат на което същите не са в състояние да изпълняват своето предназначение и се нуждаят от ремонт или подмяна (в т.ч. причинени от дефектна отливка, дефектен или неподходящ материал, конструктивна или проектантска грешка, грешки при сглобяването или монтажа, недостатъчна квалификация или небрежност на оператор или на помощен персонал,  недостатъчно ниво на вода в котли, физическа експлозия, разрушаване на машината или част от нея под действието на центробежна сила, късо съединение и др.).

                   2. Застрахователната премия по застраховка „Медицинска апаратура”, следва да се определи като се изчислява общо за всички описани в Приложение №2  апарати.
    3. В случай на прекратяване на необходимостта от застраховка на някой от дълготрайните материални активи по приложените списъци – Приложение №1 и Приложение № 2, застрахователят следва да предложи опция за възстановяване на сумата за платената застрахователна премия от „МБАЛ – Бургас” АД, пропорционално на застрахователния период, без дължат неустойки от страна на застрахования.

           5. Начин на образуване на предлаганата цена, включително и заплащане:
             Лимити на отговорност-  съгласно клаузите от застрахователната полица.

        Застраховката на недвижимото имущество и медицинската апаратура трябва да покрива всички съпътстващи събития и рискове посочени в техническата спецификация.
         В цената следва са включени всички разходи по изпълнението, вкл. 2 % данък, съгласно Закона за данък върху застрахователните премии /ЗДЗП/, както и рискове от „Допълнителни покрития”.
       Участникът не трябва да предвижда прилагане на самоучастия и дозастраховане на Възложителя при определяне на обезщетенията по всички видове застрахователни рискове.

 При възникване на застрахователно събитие, застрахователните обезщетения се изплащат в срок до 15 (петнадесет) дни след постъпването на всички необходими документи при Застрахователя, доказващи претенцията по основание и размер.

Всички обезщетения се изплащат по банкова сметка на Възложителя.
             Заплащането на застрахователната премия се извършва по банков път в 60 – дневен срок след подписването на застрахователната полица. 

           6. Срок и валидност на предложенията - 60 календарни дни от изтичане на срока за подаване на предложенията. 

            7. Критерии за оценка на предложенията и начина за определяне на тежестта им в комплексната оценка на предложението.


Определям тежестта на компонентите на комплексното предложение, както следва:

          Оценяването на внесените предложения ще се извършва на базата на най - ниска обща стойност на полиците по застраховка по отчетна стойност на  „Недвижими имоти” и застраховка „Медицинска апаратура”, вкл. 2 % данък, съгласно Закона за данък върху застрахователните премии /ЗДЗП/, както и рискове от „Допълнителни покрития”
1.  К1 – Цена – изразява се с цифра, представляваща съотношението между предложената най – ниска  от кандидат в процедурата към, предложената цена от съответния кандидат, умножена с тегловен коефициент  100т..

К1 =       Цена мин. /най – ниска предложена цена/     х 100

        Цена предл. /цена, предложена от съответния кандидат/
       Максималният брой точки, който може да бъде присъден на участник е 100.

       На първо място се класира участника, чието предложение е получило най висока комплексна оценка.

8. Минималните изисквания към кандидатите за участие в процедурата са както следва:



- участникът следва да е лицензиран за извършване на съответния вид застрахователна дейност съобразно съответната обособена позиция;


- участникът следва да има кредитен рейтинг минимум „ВВВ” или еквивалент на такъв присъден от международно призната агенция за кредитен рейтинг определена с Решение №481-АКР/26.06.2013год.на Комисията за финансов надзор за целита на чл.75 ал.2 от КЗ.

       9. Подаване на офертите: При изготвяне и подаването  на офертата всеки поканен участник следва да представи оферта, като трябва да се придържа точно към условията на Възложителя. До изтичането на срока за подаването на предложението,  кандидатът в процедурата може да промени, допълни или оттегли вече подадената оферта. Офертите се подават в запечатан непрозрачен плик, включващ пликове „А” и „Б”, (като върху плика се записва предмета на процедурата, името на участника и адрес за кореспонденция и телефон за връзка) който се подава лично от участника или негов представител в деловодството на “МБАЛ – Бургас” АД до 15.00 часа на 23.07.2015г., като офертите следва да съдържат: 
ПЛИК “А” - запечатан непрозрачен плик:
· ЕИК на участника;

· Административни сведения – Образец № 1;

· Декларация за неналичие на обстоятелствата по чл.47, ал.5 от ЗОП, съгласно Образец №2;
· Копие на валиден Лиценз/Разрешение за извършване на застрахователна дейност, издаден/о от компетентен орган за съответния вид застраховка, предмет на поръчката. Ако бъде избран за изпълнител, участникът е длъжен да поддържа валиден лиценз за целия срок на договора;

· Заверено от участие копие на сертификат за кредитен рейтинг минимум „ВВВ” или еквивалент на такъв присъден от международно призната агенция за кредитен рейтинг определена с Решение №481-АКР/26.06.2013год.на Комисията за финансов надзор за целите на чл.75 ал.2 от КЗ;

· Копие на свидетелство за съдимост на представляващия участника, заверено с гриф „Вярно с оригинала”, подпис и мокър печат; 

· Нотариално заверено пълномощно на лицето подписващо офертата (оригинал);
· Декларация за приемане на условията по проекта на договор – Образец № 3;
· Декларация за минимална цена на труда – Образец № 7.
· Техническо предложение, включващо срок на валидност на предложението и срок за уведомяване при възникване на застрахователно събитие – Образец №4; 

· Декларация на участника, че не предвижда прилагане на самоучастия и дозастраховане на Възложителя при определяне на обезщетенията по всички видове застрахователни рискове – в свободен текст.
· Общи условия и изисквания в проект на застрахователната полица.

ПЛИК “Б” - запечатан непрозрачен плик с надпис “Ценово предложение”:
•
Финансово предложение за цена за застраховка „Недвижими имоти и „Медицинска апаратура” без вкл. ДДС – Образец № 5.

      10. Провеждане на процедурата:                      

         Офертите ще се разгледат на 24.07.2015г. от 11:00 ч. от комисия назначена от  Изп. директор на “МБАЛ – Бургас” АД. Комисията следва да организира получаването, разглеждането и оценката на офертите. 

        Комисията следва да  приключи своята работа в рамките на срока на валидност на офертите. Изготвеният протокол се  предава на възложителя за утвърждаване.
          Възлагам на следните длъжностни лица да организират и проведат процедурата по събиране, разглеждане и оценка на представените   оферти:

         До оценка на представените ценови предложения се допускат само тези оферти, с които се предлагат съответстващи на техническата спецификация медицински инструменти.
        Комисията следва да  приключи своята работа в рамките на срока на валидност на офертите. Изготвеният протокол се  предава на възложителя за утвърждаване.
            Участниците в процедурата ще бъдат уведомени за реда на класиране на предложенията чрез изпращане на препис на протокола на комисията на посочените от тях електронни адреси, както и чрез публикуване на съобщение в сайта на Възложителя, на адрес: 
http://www.mbalburgas.com/bg/news/index/58/.
                                                   ИЗП. ДИРЕКТОР НА                                                   

      ип                                       “МБАЛ – БУРГАС” АД:

                                                                        /д-р Г. Матев/

